arnastofnun/IGC-2024 huggingface dataset:
RuPaul's Drag Race

RuPaul's Drag Race er bandarískur raunveruleikaþáttur framleiddur af World of Wonder fyrir sjónvarpstöðina Logo TV. Þátturinn fylgir RuPaul í leit sinni af „Næstu Drag Súperstjörnu Bandaríkjanna." RuPaul er kynnir, leiðbeinandi og innblástur fyrir þáttaraðirnar, þar sem keppendur eru gefin nýjar og ólíkar þrautir í hverri viku.
Ur

Ur var borgríki í Mesopotamiu. Fyrst er vitað að fólk hafi haft þar búsetu árið 3800 f.kr og var búið þar allt fram til ársins 500 f.kr. en þá byrjaði að myndast þar eyðimörk en eftir það finnast engar fornminjar sem sýna að íbúar hafi verið þar. Í dag standa þar eingöngu rústir af byggingum þess tíma þegar þar bjó fólk.

Í dag heitir landið þar sem Ur er Írak. Áður fyrr stóð borgin við ströndina en síðan þá hefur strönd Persaflóa færst og eru rústirnar nú 16 kílómetrum frá borginni Nasiriyah.

Borgin er nefnd eftir manni sem hét Ur, en hann er talinn hafa verið sá fyrsti sem settist þar að. Það er þó mjög umdeilt hvaðan nafnið kemur.

Fólkið sem bjó í Ur er talið hafa verið efnamikið og haft það  etra heldur en fólk sem bjó í bæjunum í kring. Alveg frá upphafi var Ur mikil verslunarborg.

Í dag er verið að reyna að gera fornu borgina að ferðamannastað þannig að fólk geti komið og skoðað það sem enn er eftir af borginni. Það var bandaríski herinn sem byrjaði á því verkefni í maí 2009. Síðan þá hafa góðgerðarsamtök verið að vinna að því að vernda Ur meðal annars frá stríðsátökum.

Um tíma var Ur höfuðborg suður Mesopotamiu en það var á tuttugustu og fimmtu öld fyrir krist. Margir kóngar og margar drottningar voru jörðuð í Ur með gersemum sínum þar á meðal gulli, silfri, bronsi, og eðalsteinum. Það er eitt af mörgum vísbendingum um það að fólkið sem bjó þar, hafði verið mjög auðugt. Síðasti kóngurinn sem byggði í borginni var kóngur að nafni Cyrus. Hann byggði þessa byggingu fyrir guðina sem hann trúði á, en ekki er vitað hvaða guðir það voru.
Blóðnasir

Blóðnasir ("epistaxis") er það þegar það blæðir úr nefinu. Sumir fá aldrei blóðnasir á meðan aðrir fá þær reglulega við jafnvel minsta áreiti. Þeir sem fá blóðnasir reglulega fá þær oft á sama stað og á sömu hlið. Stundum er gripið til þess ráðs hjá þeim sem fá helst til oft blóðnasir að brenna húðina þar sem blæðingin myndast til þess að gera hana þykkari og fyrirbyggja þannig blóðnasir.

Blóðnasir geta verið einkenni á of háum blóðþrýstingi.
Grálykill

Grálykill (fræðiheiti "Primula incana") er blóm af ættkvísl lykla.
Japanshlynur

Japanshlynur (fræðiheiti: "Acer palmatum") er lauffellandi trjátegund og hlynur sem oftast nær 6-10 m hæð. Upprunalega heimkynni japanshlyns eru Japan, Norður-Kórea, Austur-Mongólía og suðaustur-Rússland. Í ræktun eru fjölmörg afbrigði af japanshlyn en þau eru vinsæl garðtré vegna forms, lögunar laufblaða og litfegurðar. Lítil reynsla er af honum á Íslandi.
Loðinlykill

Loðinlykill (fræðiheiti "Primula mollis") er blóm af ættkvísl lykla.
Primula verticillata

"Primula verticillata" er blóm af ættkvísl lykla.
Fjólulykill

Fjólulykill (fræðiheiti "Primula poissonii") er blóm af ættkvísl lykla.
Pípulykill

Pípulykill (fræðiheiti "Primula heucerifolia") er blóm af ættkvísl lykla.
Primula bracteosa

"Primula bracteosa" er blóm af ættkvísl lykla.
Hrukkulykill

Hrukkulykill (fræðiheiti "Primula petiolaris") er blóm af ættkvísl lykla.
Mýralerki

Mýralerki ("Larix laricina") er lerkitegund með víða útbreiðslu í Norður-Ameríku, frá Alaska að Nýfundnalandi. Það þekur stóran hluta Kanada og nokkurt svæði í norðaustur-Bandaríkjunum. Það er fremur lítið tré með mjóa krónu sem vex hægt. Vex það ekki vel í mýrum þrátt fyrir nafnið.
Ráðuneyti Sigurðar Inga Jóhannssonar

Ríkisstjórn Sigurðar Inga Jóhannssonar tók við völdum 7. apríl 2016 eftir að Sigmundur Davíð Gunnlaugsson sagði af sér sem forsætisráðherra Íslands í kjölfar Wintrismálsins. Hún er mynduð af Framsóknarflokknum og Sjálfstæðisflokknum og hefur hvor flokkur 19 menn á þingi. Fáar breytingar urðu á ráðherraembættum frá fyrri ríkisstjórn, en Gunnar Bragi Sveinsson tók við embætti sjávarútvegs- og landbúnaðarráðherra af Sigurði Inga og Lilja Alfreðsdóttir varð utanríkisráðherra í stað hans. Daginn eftir þingkosningarnar þann 29. október 2016 skilaði Sigurður Ingi Jóhannsson umboði sínu til Guðna Th. Jóhannessonar forseta Íslands og baðst lausnar fyrir hönd ríkisstjórnar sinnar. Stjórnin átti síðan eftir að sitja sem minnihluta starfsstjórn til 11. janúar 2017 þegar Bjarni Benediktsson, formaður Sjálfstæðisflokksins, myndaði stjórn með flokkum Viðreisnar og Bjartrar framtíðar.
Hirðingjareynir

Hirðingjareynir er lauffellandi tré eða runni frá Suðvestur-Asíu af reynisætt.

Lýsing.

Hirðingjareynir er lauffellandi runni eða lítið tré, allt að 10 m. hátt. Ársprotar mjög mikið glansandi, rauðbrúnir. Brum eru keilulaga, dúnhærð, allt að 10 mm, með hvít hár, einkum í oddinn og á jöðrum brumhlífarblaðanna. Blöðin eru fjaðurlaga, 13-15 sm með 5-7 pör af smálaufum. Smáblöðin mjólensulaga, grasgræn, glansandi að ofan. Blómin í gisnum hálfsveip, hvít, sjaldan bleikleit. Berin eru skarlatsrauð, allt að 0,9 sm í þvermál Litningatala er 2n=24.

Uppruni og búsvæði..

SV-Asía, Afghanistan, V-Pakistan, Rússland, Kína (Gansu, Qinghai, Xinjiang). Vex í fjalladölum, oft meðfram ám og í skógarjöðrum í 2000-3200 m hæð. Hirðingjareyni hefur verið sáð á Íslandi og komið í ljós að hann er frekar harðgerður og hefur ekki kalið og fer snemma af stað.
Marcus Vipsanius Agrippa

Marcus Vipsanius Agrippa (64 f.Kr. eða 63 f.Kr. – 12 f.Kr.) var rómverskur herstjóri, stjórnmálamaður og arkitekt. Agrippa var vinur og helsti herforingi Octavianusar (síðar Ágústusar) og einn mikilvægasti stuðningsmaður hans. Agrippa er almennt talinn hafa verið einn hæfasti herforingi í sögu Rómaveldis.

Agrippa tók þátt í orrustunni við Filippí með Octavíanusi og Marcusi Antoniusi, þar sem þeir sigruðu Brutus og Cassius, morðingja Caesars. Einnig stjórnaði Agrippa flota Octavianusar gegn Sextusi Pompeiusi, syni Pompeiusar, sem stjórnaði þá Sikiley í andstöðu við síðara þremenningasambandið. Sextus notaði flota sinn til þess að hindra mikilvægar kornsendingar til Rómaborgar sem olli alvarlegum matarskorti á Ítalíu og ógnaði vinsældum Octavíanusar. Það tók Agrippu nokkra mánuði að byggja flota og þjálfa menn í sjóhernaði en að því loknu vann hann afgerandi sigur á Sextusi Pompeiusi, sem flúði en náðist stuttu síðar og var tekinn af lífi. Ein frægasta orrusta sem Agrippa tók þátt í var orrustan við Actium þar sem þeir Octavianus börðust gegn Marcusi Antoniusi og Kleópötru. Sigur Octavianusar var að mestu Agrippu að þakka enda var hann mun hæfari herstjórnandi en Octavianus. Í tilefni af sigrinum lét Agrippa reisa fyrsta Pantheonhofið í Róm. Það hof skemmdist í eldi árið 80 en var endurbyggt í tíð Hadríanusar keisara og stendur enn. Eftir að Octavianus varð einvaldur (og tekið sér nafnið Ágústus) varð Agrippa hans nánasti samstarfsmaður. Líklega hefur Ágústus hugsað sér að Agrippa myndi taka við af sér sem keisari enda var Ágústus alla tíð heilsulítill. Það fór þó svo að Agrippa lést langt á undan Ágústusi, árið 12. f.Kr., rúmlega fimmtugur að aldri.
The Temple Institute

Lesbos er þriðja stærsta eyja Grikklands eftir Krít og Euboea. Hún er 1632 ferkílómetrar að stærð og íbúar eru um 86.000. Þar af býr um þriðjungur í höfuðstaðnum Mytilene. Lesbos er nálægt Tyrklandi og aðskilin því af Mytilinisundi.

Söguágrip.

Samkvæmt ilíonskviðu Hómers var Lesbos í fornöld hluti af konungsríkinu Príam sem er nú svæði innan Tyrklands. Ýmis konungsríki voru á eyjunni þar til Rómverjar náðu völdum árið 79. fyrir Krist og höfðu Persar ráðið henni um stuttan tíma. Á miðöldum var eyjan undir Austrómverska keisaradæminu og undir stjórn borgríkisins Genúa. Ottómanaveldið lagði undir sig Lesbos árið 1462 og réð henni til 1912 þegar hún varð hluti af Grikklandi eftir Balkanstríðið fyrsta.

Árið 2015 komst eyjan í sviðsljósið þegar straumur flóttamanna hélt til eyjarinnar frá Tyrklandi.

Lesbía.

Orðið lesbía er tilvísun í Lesbos en þekktasta forngríska skáldkonan Saffó orti þar tilfinningarík ljóð til annarra kvenna.
Charles Manson

Charles Milles Manson (f. 12. nóvember 1934 sem Charles Milles Maddox, d. 19. nóvember 2017) var bandarískur glæpamaður og fyrrum leiðtogi hinnar svokölluðu Manson-fjölskyldu. Manson og fylgjendur hans myrtu níu manns á aðeins fimm vikum sumarið 1969. Árið 1971 var hann sakfelldur fyrir að fyrirskipa morðin á sjö manns en þeir sem voru drepnir voru leikkonan Sharon Tate og fjórir aðrir á heimili leikkonunnar. Daginn eftir voru svo hjónin Leno og Rosemary Labianca drepin.

Manson trúði á það sem hann kallaði "Helter Skelter" en það var að hans sögn, yfirvofandi dómsdagsstríð milli hvítra og svarta. Heitið kemur frá samnefndu lagi með Bítlunum af The White Album en Manson þóttist skilja að það væru hin raunverulegu skilaboð lagsins. Morðin sem voru framin að hans undirlagi áttu að flýta fyrir þessu stríði. Söfnuður hans, Manson fjölskyldan, hugðist svo fela sig í helli í eyðimörkinni á meðan svartir menn útrýmdu þeim hvítu, og koma svo fram og drottna yfir blökkumönnum að því loknu. Manson varð seinna meir að einskonar tákmynd fyrir geðveiki, ofbeldi og hið ógnvekjandi. Lögmaðurinn sem sótti hann til saka, Vincent Bugliosi, gaf seinna meir út bókina Helter Skelter þar sem hann skrifar um Manson og umrædd morð.

Áður en Manson stofnaði Manson-fjölskylduna var hann atvinnulaus fyrrum fangi og hafði eytt helmingi ævi sinnar í betrunarvist fyrir ýmis brot. Áður en morðin voru framin var hann söngvari og lagasmiður í Los Angeles en hann átti smávinsældir sínar Dennis Wilson, trommara og einum af stofnanda Beach Boys, að þakka. Eftir sakfellinguna voru lög sem hann hafði samið og flutt gefin út á almennum markaði. Margir tónlistarmenn eins og Redd Kross, Guns N' Roses, White Zombie, Devandra Banhart, og Marilyn Manson, hafa gert sínar útgáfur af þessum lögum og gefið út.

Manson var dæmdur til dauða en þeim dómi var síðan breytt í lífstíðardóm eftir að hæstiréttur Kaliforníu afnam dauðarefsingar árið 1972. Þrátt fyrir að Kalifornía hafi aftur tekið upp dauðarefsingar þá hafði það ekki áhrif á fangelsisdóm Mansons. Hann sat í fangelsi með nífaldan lífstíðardóm í ríkisfangelsinu í Corcoran í Kaliforníu þar til hann lést.
Arísóna (bók)

Arísóna (franska: "Arizona") eftir belgíska teiknarann Morris (Maurice de Bevere) er þriðja bókin í bókaflokknum um Lukku Láka. Bókin kom út árið 1951, en sögurnar sem hún hefur að geyma birtust fyrst í Teiknimyndablaðinu Sval á árunum 1946-1949.

Söguþráður.

Bókin hefur að geyma tvær sögur, "Arizona 1880" og "Lucky Luke contre Cigarette Cæsar". Í fyrri sögunni segir frá eltingaleik Lukku Láka við tvo bíræfna stigamenn sem ræna póstvagn og reyna að flýja með ránsfenginn. Eftir mikil átök á krá í Nuggborg (e. Nugget town) komast þjófarnir undan með þýfið, en Lukku Láki neitar að gefast upp og heldur áfram eftirför. Í síðari sögunni reynir Lukku Láki að klófesta byssubófann Sesar Soghólk sem strýkur úr fangelsi og kemst yfir landamærin til Mexíkó. Lukku Láki eltir og eftir ýmis ævintýri, þar með talið þátttöku í nautaati í smábæ einum, tekst Láka að hafa hendur í hári bófans og flytja hann aftur til fyrri heimkynna bak við lás og slá.

Íslensk útgáfa.

Sagan Arizona 1880 birtist í bókinni Meðal róna og dóna í Arisóna og Gullnáman sem Fjölvi gaf út árið 1979 í íslenskri þýðingu Þorsteins Thorarensen. Sagan um Sesar Soghólk hefur ekki komið út á íslensku.
Lyngrós

Rhododendron (úr Forngríska ῥρόδον ' "rós" og δέντρο ' "tré") er ættkvísl 1,024 tegunda viðarkenndra jurta í Lyngætt (Ericaceae), ýmist sígræn eða lauffellandi, sem eru aðallega frá Asíu. Flestar tegundir hafa skrautleg blóm, sem koma frá síðla vetrar til snemmsumars.

Í gegn um tíðina hefur ekki verið einhugur um íslenskt nafn á ættkvíslinni; Alparós, Róslyng og Lyngrós hafa helst verið notuð. Þó virðist það síðasta vera að festast í sessi. Þjóðarblóm Nepals er lyngrós.
Ursus

Ursus getur átt við eftirfarandi:
Porcupine Tree

Porcupine Tree er bresk hljómsveit sem stofnuð var árið 1987 af Steven Wilson. Hljómsveitin byrjaði sem sólóverkefni Wilsons en árið 1993 vildi hann vinna með hljómsveit og fékk til liðs við sig nokkra tónlistarmenn á bassa, trommur, gítar og hljómborð.

Hljómsveitin var undir áhrifum frá sýrurokki og framsæknu rokki en svo fór hljómsveitin að spila aðgengilegra rokk og á 21. öld voru áhrif meðal annars frá framsæknu þungarokki. Eftir 10. breiðskífu Porcupine Tree ákvað Wilson að einbeita sér að sólóferli og því var ekki útlit að hljómsveitin starfaði áfram.

Sveitin ákvað hins vegar að koma saman með nýja plötu og fylga henni eftir með tónleikaferðalagi 12 árum síðar, 2022.
Hallbera Snorradóttir

Hallbera Snorradóttir var dóttir Snorra Sturlusonar og var ung gift Árna óreiðu Magnússyni í Brautarholti. Hjónaband þeirra reyndist mjög óhamingjusamt og þau skildu eftir aðeins þriggja ára sambúð. Þegar Hallbera fer að nálgast þrítugsaldurinn biður Kolbeinn ungi Arnórsson, höfðingi Skagfirðinga, um hönd hennar, en þá var hann aðeins um tvítugt. Ári eftir brúðkaupið fer Hallbera með manni sínum á Þingvelli og er orðin mjög heilsulaus. Hún var þar í búð hjá föður sínum og fór síðan með honum í Reykholt, því Kolbeinn hafði ekki af henni nokkur afskipti. Þau skildu síðan og eftir það bjó Hallbera hjá móður sinni á Borg, en lifði aðeins í tvö ár eftir að þangað kom.
Kákasusreynir

Kákasusreynir ("Sorbus armenica") er reynitegund.
Kasakkanatið

Kasakkanatið (kasakska: "Қазақ хандығы", "Qazaq xandığı", "قازاق خەندىغى") var kasakst ríki sem tók við af Gullnu hirðinni, og stóð frá 1456 til 1847. Það var staðsett um það bil þar sem nú er Kasakstan. Á hátindi sínum náði það frá austurhluta Cumaniu (nú Vestur-Kasakstan) yfir stærstan hluta Úsbekistan, Karakalpakstan og ána Syr Darya og herjaði allt til Astrakan og Khorasan sem er núna í Íran. Þrælar voruð teknir í herförum kasaka til héraða í Rússlandi, Mið-Asíu, og Vestur-Síberíu (Basjkortostan) meðan kanatið stóð. Síðar veiktist kanatið vegna innrása Ojrada og Dsungara sem leiddu til í hnignunar þess og klofnings í þrjár Jüz („hirðir“) sem með tímanum misstu fullveldi sitt og voru að lokum innlimaðar í Rússneska keisaradæmið.
Ungverjareynir

Ungverjareynir er reynitegund.
Guðlax

Guðlax - lítt kunnur en afar eftirsóttur fiskur

Guðlax þykir mikill herramannsmatur en óstöðugt framboð af honum veldur því að verðin eru mjög ótrygg. Hann er mikill einfari og veiðist helst sem aukaafli og ræðst framboð af honum einkum af veiði á túnfiski og sverðfiski. Heimkynni hans eru tempruð höf en hann hefur þó flækst á Íslandsmið. Þetta er mjög feitur fiskur með mildu bragði og er oft líkt við lax. Kjötið af guðlaxinum er af fernum toga, allt frá ljósrauðu kjöti frá sporði að kviðnum sem er bleikur á lit. Kinnarnar eru dökkrauðar. Undir kjaftinum er svolítill vöðvi sem er rauðbrúnleitur eins og lifur og þegar hann er soðinn bragðast hann einna líkast kálfakjöti. Þeir eru fyrsta þekkta fisktegundin sem er með heitt blóð og það gerir þeim kleift að sjá betur, sneggri að bregðast við og synda hraðar.

Útlit og líkamsstærð.

Guðlax er afar sérstakur fiskur. Hann er mjög hávaxinn og getur verið allt að 185 cm stór og yfir 70 kg. Hann er hæstur um miðjuna og er þykkvaxinn. Hann er einstaklega fallegur af fiski að vera, hann er með bláan lit á baki, ljósrauðan á kviði og rauða ugga. Augun eru einnig mjög stór og það gefur til kynna að hann hafi aðlagast miklu dýpi og raufaruggarnir sem hann hreyfir upp og niður en ekki fram og aftur, þykja líkast mest vængjum, og benda til þess að hann sé víðförull.

Hvar er hann veiddur.

Guðlaxer veiddur allt frá Alaska til Japans enda er hann mjög víðförull. Á Bandaríkjamarkaði er hann mest veiddur í Kaliforníu eða Hawaii en Bandaríkjamenn flyja hann einnig inn frá Mexíkó og Fiji eyjum. Á Hawaii er guðlaxinn aukaafli túnfiskveiðimanna og árið 1992 nam aflinn 175 tonnum. Hér á Íslandi hefur hann fundist frá Berufirði, vestur með landinu og norður alveg inn í Eyjafjörðinn. Hann hefur veiðst á allt að 366 metra dýpi.

Markaðurinn.

Verðið á Guðlaxi er mjög ótryggt vegna þess hve óstöðugt framboð er af honum. Hann er utan kvóta og veiðist sem fyrr segir sem aukaafli og getur markaðurinn því lítt reitt sig á stöðugt framboð. Á flottum veitingahúsum í Bandaríkjunum er hann m.a. borinn fram sem lúxusréttur. Hann er seldur ferskur.

Best eldaður.

Það eru skiptar skoðanir um það hvernig best sé að matreiða Guðlax. Það má matreiða hann á ýmsa vegu og algengt er að steikja hann eða ofnbaka en ekki er mælt með gufusuðu. Hann er fljótur að eldast og er því vandmeðfarinn. Margir eru þó þeirrar skoðunar að guðlax sé bestur grillaður og borinn fram með rauðvínssósu. Einnig getur verið gott að bæta við salati og sætum kartöflum.

Heimildir.

http://www.sci-news.com/biology/science-opah-lampris-guttatus-warm-blooded-fish-02805.html

http://www.mbl.is/greinasafn/grein/136169/

http://www.fishbase.org/summary/1072
Bangsímon

Bangsimon (enska: "Winnie-the-Pooh") er aðalpersóna í barnabókaröð eftir breska rithöfundinn A.A. Milne. Tvær bækur um hann komu út árin 1926 og 1928, báðar myndskreyttar af E. H. Shepard.

Frá 1977 hefur The Walt Disney Company framleitt röð vinsælla teiknimynda um Bangsímon.
Doppureynir

Doppureynir ("Sorbus austriaca") er tegund af reyni sem var fyrst lýst af Günther von Mannagetta und Lërchenau Beck og fékk sitt núverandi nafn af Johan Teodor Hedlund.

Undirtegundir.

Tegundin skiftist í eftirfarandi undirtegundir:
Devonreynir

Devonreynir ("Sorbus devoniensis") er reynitegund sem er einlend á Bretlandseyjum; Devon, Cornwall, Somerset og Írlandi.
Eldfjallajörð

Eldfjallajörð eða sortujörð er jarðvegsgerð sem myndast á eldfjallasvæðum. Í flokkun FAO á jarðvegi og bandarískri flokkun er slíkur jarðvegur nefndur Andosol eða Andisol og er það dregið af japanska orðinu An-do sem þýðir dökk eða svört jörð. Íslensk eldfjallajörð er ljósari en víðast annars staðar á eldfjallasvæðum. Slík jörð myndast þar sem gjóska er eitt aðalefni jarðvegs.

Jarðveg eldfjallasvæða er sérstakur vegna þess að gjóskan veðrast hratt og það veldur því að í jarðveginum verður hár styrkur efna sem losna við veðrunina svo sem Ca2+, Mg2+, Al3+, Fe og Si (ýmis form). Efnaveðrun er m.a. mjög hröð á Íslandi og gjóska veðrast því hraðar sem hún er basískari. Ál og kísill sem losna við veðrunina falla út með súrefni og hýdroxíð og mynda leirsteindirnar allófan, ímógólít og halloysít. Járn fellur út sem ferrihýdrít sem er skærrauð járnsteind og hefur það mikil áhrif á heildarlit jarðvegs.
Propertius

Sextus Aurelius Propertius (fæddur á milli 50 og 45 f.Kr., dáinn um 15 f.Kr.) var rómverskt skáld.

Líkt og Virgill og Ovidius var Propertius í hópi þeirra skálda sem nutu stuðnings auðmannsins Gaiusar Maecenasar. Propertius var náinn vinur Ovidiusar og varði mestallri ævinni í Róm. Lítið annað er vitað með vissu um ævi hans.

Af verkum Propertiusar eru varðveittar fjórar bækur af kvæðum undir elegískum hætti.

Fyrsta prentaða útgáfan af kvæðum Propertiusar kom út í Feneyjum árið 1472.
Sorbus eystettensis

Sorbus eystettensis er reynitegund.
Chicken Run

Chicken Run (enska: "Chicken Run") er bandarísk-kvikmynd frá árinu 2000.
Aleinn heima 4

Aleinn heima 4 (enska: "Home Alone 4") er bandarísk kvikmynd frá 2003.
Þjóðaratkvæðagreiðslan um aðild Bretlands að ESB 2016

Þjóðaratkvæðagreiðslan um aðild Bretlands að Evrópusambandinu er þjóðaratkvæðagreiðsla sem var haldin þann 23. júní 2016 í Bretlandi og Gíbraltar. Deilt var um aðild Bretlands að Evrópusambandinu frá því Bretar urðu meðlimir í Evrópubandalaginu árið 1973.

Í samræmi við stefnuyfirlýsingu Íhaldflokksins í þingkosningunum 2015 setti Breska þingið lög um að halda þjóðaratkvæðagreiðslu um Evrópusambandið. Það var annað skiptið sem Bretar kusu um aðild sína í ESB, fyrstu kosningarnar voru haldnar árið 1975. Í þeirri atkvæðagreiðslu samþykktu 67% kjósenda áframhaldandi aðild Bretlands að Evrópubandalaginu. Hlutverk og eðli Evrópusambandsins höfðu breyst töluvert frá þeim tíma og ætlast er til þess að niðurstaða þessarar atkvæðagreiðslu yrðu ekki eins ótvíræð.

Þau sem styðja útgöngu Bretlands úr ESB, sem kallast "Brexit" í daglegu tali (blendingsorð af "British" og "exit"), halda því fram að ESB sé ólýðræðislegt og að aðild Bretlands að því grafi undir fullveldi Breta. Hins vegar halda þeir sem vilja að Bretland verði áfram í ESB því fram að kostir þess að vera í slíkum alþjóðlegum samtökum bæti upp kostnaðinn við aðild að ESB.

Niðurstöður kosninganna urðu þær að tæp 52% kusu með úrsögn en rúm 48% með áframhaldandi aðild. Meirihluti íbúa Skotlands og Norður-Írlands kusu með áframhaldandi aðild, en meirihluti í nær öllum kjördæmum Englands og Wales gegn aðild.
Sjálfbærni og tímatengd hagkvæmni

Ættin Flavobacteriaceae samanstendur af umhverfis bakteríum. Flestar tegundirnar eru loftháðar, meðan aðrar eru microaerobic til anaerobic, til dæmis "Ornithobacterium", "Capnocytophaga" og "Coenonia".
Landsnet hjólaleiða

Landsnet hjólaleiða er leiðakerfi hjólaleiða sem er búið til og viðhaldið af tilteknu ríki, eða í samstarfi ríkis, sveitarfélaga og félagasamtaka. Oftast er um að ræða langleiðir sem liggja á milli fylkja og sveitarfélaga utan þéttbýlis. Hlutar viðkomandi leiðar eru þá hjólaleiðir sem tilheyra viðkomandi sveitarfélögum. Tilgangurinn er að styðja við hjólaferðamennsku en leiðirnar nýtast líka heimamönnum til að komast á milli staða. Dæmi um slík landsnet hjólaleiða eru National Cycle Network í Bretlandi, LF-route-netið í Hollandi, Radnetz Deutschland í Þýskalandi og United States Bicycle Route System í Bandaríkjunum. Í Evrópu eru sumar af þessum leiðum hluti af EuroVelo-hjólaleiðum.

Oftast er um að ræða 10-15 númeraðar langleiðir sem liggja um allt landið. Leiðirnar eru merktar sérstaklega með vegvísum. Leiðirnar eru á bilinu 100-500 km langar og fela í sér áningarstaði með vissu millibili þar sem geta verið tjaldstæði, salerni, hjólabogar og fleiri innviðir. Yfirleitt er búinn til þrepaskiptur staðall sem leiðinni er ætlað að uppfylla. Í upplýsingaefni um leiðanetið eru leiðirnar flokkaðar eftir því hversu krefjandi þær eru og hversu stór hluti þeirra uppfyllir staðla.
L'Artiste peintre

L'Artiste peintre "(ísl: Listmálarinn)" eftir belgíska teiknarann Morris og höfundinn Bob de Groot er 71. bókin í bókaflokknum um Lukku Láka. Bókin kom út árið 2001 og hefur ekki verið gefin út á íslensku.

Söguþráður.

Listmálarinn Frederic Remington er á ferð um Villta Vestrið. Yfirvöld fá Lukku Láka til að fylgja honum þar sem ýmsar hættur geta steðjað að á leiðinni. Æðsti draumur Remington er að finna indíánagoðsögnina Hiawatha og fá að mála af honum mynd. Á krá einni lendir Remington í útistöðum við hinn hefnigjarna Curly. Lukku Láki afvopnar bandíttann, en í kjölfar þess veitir Curly þeim kumpánum eftirför til að ná sér niðri á þeim. Eftir viðkomu í róstusömum bæ, Hound Dog City, halda Lukku Láki og Remington út í óbyggðirnar til að finna Hiawatha, en Curly er enn á hælum þeirra.
Striknín

Striknín er mjög eitrað, litlaust, kristallað beiskjuefni sem er notað sem eitur, einkum til að drepa smá hryggdýr svo sem fugla og rottur.

Þegar striknín er tekið inn þarf ekki alltaf stóra skammta og ekki að kyngja því heldur getur upptaka þess átt sér stað í gegnum öndunarveginn eða það jafnvel smogið inn gegnum augun. Striknín veldur svæsnum vöðvakrampa og að lokum dauða vegna súrefninsskorts.

Algengast er að striknín sé framleitt úr fræjum strikníntrésins "Striknos nux-vomika".
Rafmagnsverkfræðiháskólinn í Minsk

Rafmagnsverkfræðiháskólinn í Minsk ("Hvítrússneska: Мі́нскі Радыётэхні́чны Кале́дж, Mínski Radyjotechníčny Kaliédž", "Rússneska: Минский Радиотехнический колледж, Minskiy Radiotekhnicheskiy kolledzh"; "áður": "Rússneska: Минский Государственный Высший Радиотехнический Колледж", "Hvítrússneska: Мінскі Дзяржаўны Вышэйшы Радыетэхнічны Каледж") er menntastofnun Hvíta-Rússlands í Minsk. Hann opnaði árið 1960 í Sovétríkjunum.
Flórídasund

Flórídasund er sund milli eyjarinnar Kúbu og eyjanna Florida Keys sunnan við Flórídaskaga í Norður-Ameríku. Sundið tengir Mexíkóflóa við Atlantshaf. Það er 150 km breitt þar sem það er grennst milli Key West og strönd Kúbu og hefur mælst allt að 1830 metra djúpt. Flórídastraumurinn, fyrsti hluti Golfstraumsins, rennur um sundið.

Efnahagslögsögur Bandaríkjanna og Kúbu koma saman í sundinu miðju, samkvæmt samningi frá 1977. Reynt hefur verið að bora eftir olíu í sundinu.